**Ryanair**, իռլանդական ավիաընկերություն, խոշորագույն ավիաընկերություններից է Եվրոպայում։ Ընկերության գրասենյակը գտնվում է Դուբլինում։ «Ryanair. Թռիր ավելի էժան» կարգախոսի ներքո Ryanair -ը տարեկան իրականացնում է շուջ 149 միլիոն ուղևորափոխադրում (նախքան Covid-19)՝ օրական շուրջ 77 հանգուցային կետերից կատարելով ավելի քան 2100 չվերթներ, ավիաընկերությունը միմիանց է կապում ավելի քան 240 ուղղություններ շուրջ 40 երկրներում։

 Ryanair-ի ուղղությունները
Ավիաընկերությունը հիմնադրվել է 1985 թվականին Իռլանդիայի միլիոնատեր Թոնի Ռայանի կողմից։ Առաջին թռիչքը իրականացրել է 1985 թվականին։ Այն կազմում է Ryanair Holdings ընտանիքի խոշորագույն ավիաընկերությունը և ունի Ryanair UK, Ryanair Sun, Malta Air և Lauda քույր ավիաընկերությունները։ 2016 թվականի դրությամբ Ryanair-ը Եվրոպայի խոշորագույն բյուջետային ավիաընկերությունն է և տեղափոխել է ավելի շատ ուղևոր քան որևէ այլ ավիաընկերություն։

Դեղին քնարը կապույտ ֆոնի վրա Ռայնէյրի ապրանքանիշն է։ Պատկերում առկա է թռչող մարդու նրբագեղ կազմվածք, որի թևերն ուղղված են դեպի վեր, ինչը խորհրդանշում է թռիչքի ազատությունը, հարմարավետությունն ու անվտանգությունը։

2022 թվականի հունվարի դրությամաբ Ryanair-ի օդային նավատորմում առկա է ծառայության մեջ գտնվող ավելի քան 252 Boeing 737-800, 11 Boeing 737 MAX 8 և մեկ 737-700 օդանավեր, որն օգտագործվում է չարթերային թռիչքների և օդաչուների ուսուցման համար։ Առաջիկայում Ryanair-ը 22 միլիարդ դոլար է պատրաստվում ներդրել Boeing 737-8200 «Gamechanger» 210 նոր ինքնաթիռներ ձեռք բերելու համար, ինչը նշանակում է 4%-ով ավելի շատ հյուրեր, 16%-ով պակաս վառելիքի այրում և արտանետումներ, 40%-ով ավելի քիչ աղմուկ։ Ավիաընկերությունը բնորոշվում է որպես արագ զարգացող, ինչը արդյունք է Եվրոպայում ավիացիայի մասին կանոնների փոփոխման և հաջող բյուջետային բիզնես մոդելի կիրառման։ Ryanair-ը սպասարկում է 38 երկիր Եվրոպայում, Հյուսիսային Աֆրիկայում (Մարոկկո) և Միջին Արևելքում (Իսրայել, Լիբանան և Հորդանան)։

Ryanair -ը բրիտանական հեղինակավոր Skytrax-ի կողմից դասվել է 3-աստղանի ավիաընկերությունների շարքին՝ իր բարձրակարգ օդանավակայանի, ինչպես նաև ժամանակակից ինքնաթիռների և անձնակազմի սպասարկման որակի համար։

Ծանոթագրություններ
------------------

1. ↑
2. ↑
3. ↑  տարեկան հաշվետվություն — 2023.
4. ↑  Polygon.io
5. ↑
6. ↑  Ryanair։ «Ryanair takes delivery of 2 new Boeing 737-800S as fleet grows to 305 AIRCRAFT» (անգլերեն)։ Վերցված է 03 января 2013
7. ↑  «Ryanair Slogan - Slogans for Ryanair - Tagline of Ryanair - SloganList»։ *www.sloganlist.com*։ Վերցված է 2022-01-08
8. ↑  «Ryanair»։ *Magelline.com*։ Magelline
9. ↑  «Ryanair Online Booking»։ *Ryanair* (անգլերեն)
10. ↑  «Ryanair Route Map»։ *Ryanair* (անգլերեն)
11. ↑  O'Halloran Barry (օգոստոսի 25, 2016)։ «Ryanair carries more international passengers than any other airline»։ *Irish Times*։ Վերցված է ապրիլի 2, 2017
12. ↑  «Ryanair»։ *magelline.com*։ Magelline։ Վերցված է 2022-01-08
13. ↑  «Please refresh this page»։ *www.planespotters.net*։ Վերցված է 2022-01-08
14. ↑  «Latest Register and Monthly Changes»։ *www.iaa.ie*։ Irish Aviation Authority։ սեպտեմբերի 30, 2017։ Վերցված է հոկտեմբերի 3, 2017
15. ↑  «Our Fleet | Ryanair's Corporate Website»։ *corporate.ryanair.com* (en-US)։ Վերցված է 2022-01-08
16. ↑  «About us»։ Ryanair.com։ Վերցված է մարտի 16, 2017
17. ↑  «Ryanair is certified as a 3-Star Low Cost Airline»։ *Skytrax* (en-GB)։ Վերցված է 2022-01-08

Արտաքին հղումներ
----------------

* Ավիաընկերության պաշտոնական կայք